ANIFEILIAID, CYMRU Enwi, cymhwyso a chychwyn 1 1 Enw'r Gorchymyn hwn yw Gorchymyn Defaid a Geifr (Cofnodion, Adnabod a Symud) (Cymru) (Diwygio) 2006. 2 Mae'r Gorchymyn hwn yn gymwys o ran Cymru. 3 Daw'r Gorchymyn hwn i rym ar 1 Ionawr 2007. Diwygio Gorchymyn Defaid a Geifr (Cofnodion, Adnabod a Symud) (Cymru) 2006 2 1 Diwygir Gorchymyn Defaid a Geifr (Cofnodion, Adnabod a Symud) (Cymru) 2006 fel a ganlyn. 2 Yn erthygl 8 (Adnabod anifeiliaid a symudir i Aelod-wladwriaeth arall o'r daliad geni neu o'r daliad mewnforio), yn lle paragraff (2) rhodder— 2 Mae'n rhaid bod gan yr ail ddull o adnabod god adnabod sydd yn union yr un fath â'r cod a ddefnyddiwyd yn y dull cyntaf o adnabod o dan erthygl 6(3), yn achos anifail a aned yng Nghymru, neu erthygl 10(3) yn achos anifail a fewnforiwyd o drydedd wlad. . 3 Yn erthygl 13 (Rhoi dull newydd o adnabod gyda chod gwahanol yn lle'r hen un)— a ar ôl paragraff (1) mewnosoder— 1A Rhaid i geidwad wneud yr hyn sy'n ofynnol gan baragraff (1) cyn gynted ag y bo modd, ond dim mwy na 28 niwrnod, ar ôl canfod bod y modd adnabod yn annarllenadwy neu ar goll, ond ym mhob achos cyn i'r anifail gael ei symud o'r daliad. ; b ar ôl paragraff (2) mewnosoder— 2A Rhaid i geidwad wneud yr hyn sy'n ofynnol gan baragraff (2) cyn gynted ag y bo modd, ond dim mwy na 28 niwrnod, ar ôl canfod bod y modd adnabod yn annarllenadwy neu ar goll, ond ym mhob achos cyn i'r anifail gael ei symud o'r daliad. . 4 Yn erthygl 23 (Tynnu tagiau clust neu roi rhai newydd yn eu lle), ym mharagraff (3), (4) a (5)— a yn lle “6 mis” rhodder “28 niwrnod”; b yn lle “i'r tag symud gael ei dynnu neu ei golli neu ar ôl sylwi ei fod yn annarllenadwy” rhodder “canfod bod y tag symud ar goll neu'n annarllenadwy”. 5 Yn erthygl 24 (Tynnu tagiau clust a thatŵs o dan Orchmynion blaenorol neu roi rhai newydd yn eu lle)— a ym mharagraff (3)— i yn lle “6 mis” rhodder “28 niwrnod”; ii yn lle “sylwi ei golli neu ar ar ôl sylwi ei fod yn annarllenadwy” rhodder “ar ôl sylwi ei fod wedi ei golli neu ei fod yn annarllenadwy”. b ar ôl paragraff (4) mewnosoder— 4A Rhaid i geidwad wneud yr hyn sy'n ofynnol gan baragraff (4) cyn gynted ag y bo modd, ond dim mwy na 28 niwrnod, ar ôl canfod bod y tag tarddiad wedi cael ei dynnu neu ar ôl canfod ei fod ar goll neu yn annarllenadwy, ond ym mhob achos cyn i'r anifail gael ei symud o'r daliad. ; c ar ôl paragraff (5) mewnosoder— 5A Rhaid i geidwad wneud yr hyn sy'n ofynnol gan baragraff (5) cyn gynted ag y bo modd, ond dim mwy na 28 niwrnod, ar ôl i'r nod F gael ei dynnu, neu ar ôl canfod ei fod ar goll neu yn annarllenadwy, ond ym mhob achos cyn i'r anifail gael ei symud o'r daliad. ; ch ar ôl paragraff (6) mewnosoder— 6A Rhaid i geidwad wneud yr hyn sy'n ofynnol gan baragraff (6) cyn gynted ag y bo modd, ond dim mwy na 28 niwrnod ar ôl i'r nod R gael ei dynnu, neu ar ôl canfod ei fod ar goll neu yn annarllenadwy, ond ym mhob achos cyn i'r anifail gael ei symud o'r daliad. . 6 Yn erthygl 25 (Rhoi tagiau clust newydd yn lle rhai a gollwyd mewn marchnadoedd), ym mharagraff (2), ar ôl “cyn gynted ag y bo modd” mewnosoder“, ond dim mwy na 28 niwrnod ar ôl i'r tag clust neu'r tatŵgael ei dynnu, neu ar ôl canfod ei fod ar goll neu'n annarllenadwy”. 7 Yn Rhan 9 (Amrywiol), cyn erthygl 35 (Gorfodi), mewnosoder— Pwerau arolygwyr 34A At unrhyw ddiben yn ymwneud â gorfodi'r Gorchymyn hwn, caiff arolygydd— a casglu, corlannu a marcio unrhyw anifail, ac at y diben hwn gall ofyn i geidwad drefnu casglu, corlannu, marcio a dal gafael ar unrhyw anifail; b ei gwneud yn ofynnol i'r ceidwad beri bod unrhyw gopi neu gofnodion ar gael; c symud ymaith a chadw unrhyw ddogfen neu gofnod; ch cael mynediad i, a gwirio gweithrediad, unrhyw gyfrifiadur ac unrhyw gyfarpar neu ddeunydd cysylltiedig sy'n cael ei ddefnyddio neu sydd wedi cael ei ddefnyddio mewn cysylltiad â chofnodion; d pan fo cofnod yn cael ei gadw ar gyfrifiadur, ei gwneud yn ofynnol i'r cofnod fod ar gael mewn ffurf y gellir ei gymryd ymaith; dd ei gwneud yn ofynnol i unrhyw dagiau clust nas defnyddiwyd fod ar gael, a chofnodi eu Rhif au; e fynd â chynrychiolydd o'r Comisiwn Ewropeaidd sy'n gweithredu at ddibenion o Erthygl 12 o Reoliad y Cyngor, neu unrhyw bobl neu bethau eraill sydd yn ei dyb ef yn angenrheidiol, gydag ef. Pŵer i wahardd symud anifeiliaid 34B 1 Caiff arolygydd, drwy gyflwyno hysbysiad i geidwad, wahardd symud anifeiliaid i'r daliad a bennir yn yr hysbysiad, neu oddi arno, os yw'r arolygydd wedi'i fodloni bod gwaharddiad yn angenrheidiol er mwyn gorfodi'r Gorchymyn hwn yn briodol. 2 Gellir diwygio neu ddirymu hysbysiad o dan baragraff (1) drwy hysbysiad pellach ar unrhyw adeg. Cymorth rhesymol 34C Rhaid i unrhyw berson y mae'n ofynnol iddo roi cymorth rhesymol neu wybodaeth i berson sy'n gweithredu o dan y Gorchymyn hwn wneud hynny yn ddi-oed, oni bai bod ganddo achos rhesymol i beidio. Gwybodaeth anwir 34Ch Rhaid i berson beidio â rhoi gwybodaeth y gŵyr ei bod yn anwir neu'n gamarweiniol i berson sy'n gweithredu o dan y Gorchymyn hwn. Tramgwyddau gan gyrff corfforaethol 34D 1 Os dangosir bod tramgwydd yn erbyn y Ddeddf sydd wedi ei gyflawni gan gorff corfforaethol— a wedi cael ei gyflawni gyda chydsyniad neu ymoddefiad swyddog; neu b i'w briodoli i unrhyw esgeulustod ar ran swyddog, bydd y swyddog hwnnw, yn ogystal â'r corff corfforaethol, yn euog o'r tramgwydd a bydd yn agored i gael ei erlyn a'i gosbi yn unol â hynny. 2 Os yw materion corff corfforaethol yn cael eu rheoli gan ei aelodau, mae paragraff (1) yn gymwys mewn perthynas â gweithredoedd a diffygion aelod mewn cysylltiad â swyddogaethau'r aelod hwnnw o ran rheoli megis petai yn gyfarwyddwr i'r corff. 3 Ystyr “swyddog”, mewn perthynas â chorff corfforaethol yw cyfarwyddwr, aelod o bwyllgor rheoli, prif weithredwr, rheolwr, ysgrifennydd neu swyddog cyffelyb o'r corff, neu berson sy'n honni ei fod yn gweithredu mewn unrhyw swydd o'r fath. . Diwygio Atodlen 1 i Orchymyn Defaid a Geifr (Cofnodion, Adnabod a Symud) (Cymru) 2006 3 1 Diwygir Atodlen 1 i Orchymyn Defaid a Geifr (Cofnodion, Adnabod a Symud) (Cymru) 2006 fel a ganlyn. 2 Ym mharagraff 6, yn lle is-baragraff (3) rhodder— 3 Pan fo anifail yn cael ei draddodi o ddaliad yr adnabod i Aelod-wladwriaeth arall, rhaid i'r ceidwad roi tag adnabod arall ar yr anifail gyda chod sy'n union yr un fath â'r cyntaf a nodi'r cod sydd ar y tagiau adnabod yng nghofrestr y ceidwad ac yn y ddogfen symud. . 3 Ym mharagraff 16 (symud i Aelod-wladwriaeth arall drwy ganolfan gynnull)— i yn is-baragraff (3), ar ôl “ceidwad”, dileer y gair “cofnodi” a mewnosoder “osod ail dag clust neu dransbonder electronig ar yr anifail sy'n dwyn ei god adnabod unigol, a chofnodi”; ii yn yr is-baragraff hwnnw, yn lle “Rhif ” rhodder “cod”; iii yn lle is-baragraff (6) rhodder— 6 Nid yw is-baragraff (5)(a) yn gymwys ond o ran anifeiliaid a gafodd eu symud o'r daliad y cyfeirir ato yn is-baragraff (3) cyn i Orchymyn Defaid a Geifr (Cofnodion, Adnabod a Symud) (Diwygio) (Cymru) 2006 ddod i rym. 4 Ym mharagraff 17 (symud i Aelod-wladwriaeth arall drwy ganolfan gynnull)— i yn is-baragraff (3), hepgorer y geiriau “Yn ddarostyngedig i is-baragraff (4)”; ii hepgorer is-baragraff (4). Cymryd lle Atodlen 3 i Orchymyn Defaid a Geifr (Cofnodion, Adnabod a Symud) (Cymru) 2006 4 Mae'r Atodlen i'r Gorchymyn hwn, sy'n cymryd lle Atodlen 3 i Orchymyn Defaid a Geifr (Cofnodion, Adnabod a Symud) (Cymru) 2006, yn effeithiol. Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 D. Elis-Thomas Llywydd y Cynulliad Cenedlaethol 7 Tachwedd 2006